recursal/SuperWikiNEXT-32B huggingface dataset:
**Louis Tregardt** (10 Augustus 1783 Kango, Swellendamdistrik – 1838 Delagoabaai) was 'n welgestelde grensboer in die oostelike Kaapland en een van die eerste Voortrekkerleiers. Die dorp Louis Trichardt in Limpopoprovinsie is na hom vernoem.

Biografie
---------

Louis Tregardt is in die Swellendamdistrik gebore in die wyk Kango, vandag Oudtshoorn, as die oudste van die vier kinders van Carolus (Karel) Johannes Tregard en Anna Elisabeth Nel.
Louis was 'n kleinseun van Carolus Gustav Tregard (van die Sweeds: *trädgard* wat *tuin* beteken) wat in 1742 uit Swede as seeman in diens van die VOC na die Kaapkolonie geïmmigreer het. In die Kaap is Tregard in 1744 met Susanna Kuun getroud. Soms is die van Trigardt geskryf, wat na 1881 na Trichardt verander is, weens 'n misgissing dat hulle van Franse afkoms was.

Louis Tregardt is op 4 November 1810 in Graaff-Reinet met Martha Elisabeth Susanna Bouwer getroud. Tregardt het in die Oos-Kaap geboer totdat hy in 1835 een van die eerste Voortrekkerleiers geword het om tydens die Groot Trek na die binneland te trek en die Kaapkolonie te verlaat. Hy het tot by die Soutpansberg gebied getrek in wat nou die Limpopoprovinsie is. Tregardt en sy trek kamp vanaf Mei 1836 tot Augustus 1837 naby wat vandag die dorp Louis Trichardt is.

Tregardt is op 25 Oktober 1838 op die ouderdom van 55 te Delagoabaai aan malaria oorlede.

Louis Tregardt se dagboek
-------------------------

Met sy dagboek, wat hy tussen 1836 en 1838 geskryf het, het Tregardt nie net waardevolle inligting oor onder meer die Voortrekkers en die landstreke, klimaat en leefwyse van die swart volkere langs hulle roete versamel nie, maar ook 'n aanduiding van die destydse Kaaps-Nederlandse skryftaal en Afrikaanse spreektaal gegee. Laasgenoemde se sinsbou en idiome het Tregardt se Nederlands reeds sterk beïnvloed en is derhalwe reeds deur Afrikaanse taalkundiges ontleed.

Die eerste uitgawe van die dagboek, wat eerder uit persoonlike aantekeninge bestaan het en dus nie eintlik vir publikasie bedoel was nie, is in 1917 deur G. Preller uitgegee. 'n Nuwe uitgawe is in 1964 deur T.H. le Roux van 'n taalkundige inleiding, aantekeninge en 'n glossarium voorsien.

Sien ook
--------

* Carolus Tregardt, sy oudste seun.
* Louis Trichardt-gedenktekens
* S.P.E. Trichard, sy kleinseun.

Bronne
------

* Le Roux, T.H.: *Die dagboek van Louis Trigardt, uitgegee met inleiding, aantekeninge en glossarium*. Pretoria 1964
* Preller, G.: *Dagboek van Louis Trichardt*, 1836–1838. Bloemfontein 1917; tweede hersiene uitgawe, Kaapstad 1938
Die **R37** is ’n provinsiale roete in Suid-Afrika wat Polokwane met Nelspruit verbind via Burgersfort en Lydenburg.

Roete
-----

### Polokwane

Die R37 begin in sentrale Polokwane, by 'n kruising met die twee eenrigtingstrate (Grobler- en Thabo Mbekistrate), net wes van die kruising van die R101 met die R71-roete. Dit gaan suidwaarts as Kerkstraat en kruis die nuwe Polokwane Oostelike verbypad (N1 Nasionale Roete) en gaan verby die Polokwane-wildreservaat se wesgrens.

Die R37 gaan vir 30 km suidwaarts om die eindpunt van die R579-pad te bereik. Hier draai dit suidoos vir 7 kilometer tot by die oostelike eindpunt van die R518-pad noord van Lebowakgomo. By hierdie aansluiting draai die R37 oos en word die eerste gedeelte van die Orrie Baragwanathpas. Na 25 km ooswaarts bereik dit 'n kruising suid van Ga-Makgoba, waar die Orrie Baragwanathpas die pad na die noordooste word, terwyl die R37 rigting oos voortgaan. Net hierna steek die R37 die Olifantsrivier oor.

### Burgersfort

Vanaf die Olifantsrivierkruising gaan die R37 vir 77 km suidoos om Burgersfort binne te gaan, net nadat dit die Steelpoortrivier gekruis het, en bereik 'n aansluiting met die R555-pad. Die R555 en die R37 vorm byna 2 kilometer suidoos dieselfde pad tot by die eerste kruising verby Burgersfort Mall. Die R37 gaan nou vir 58 km suidwaarts deur plaasboorde, verlaat die provinsie Limpopo en gaan Mpumalanga binne, oppad na die dorp Lydenburg (Mashishing).

### Lydenburg na Sabie

In Lydenburg se noordelike voorstad ontmoet die R37 die R36-pad en vorm dit saam 'n pad suidwaarts tot in die middestad as De Clerqstraat, dan oos as 1ste straat, voordat die R36 sy eie pad suidwaarts na Dullstroom word by die kruising van Viljoenstraat. Die R37 gaan ooswaarts verder as Voortrekkerstraat voordat die Long Tompas bestyg word. Die pas gaan sig-sag vir 46 kilometer ooswaarts, tot dit die R532-pad net suid van die bosboudorp Sabie ontmoet.

### Sabie na Nelspruit

By die R532-aansluiting suid van Sabie, draai die R37 suid weg vir 47 km suid-suidoos en ontmoet die oostelike eindpunt van die R539-pad by die stad Nelspruit (nou Mbombela). Dit bereik eers 'n kruising met die nuwe Mbombela Noordelike verbypad (N4 Nasionale Roete; Maputo-korridor) voordat die voorstad Riverside binnegaan en sy eindpunt bereik word by 'n kruising met die R40-roete (Madiba-rylaan), net langs die Krokodilrivier by die R40-kruising.

Sien ook
--------

* Lys van provinsiale roetes in Suid-Afrika
**Clive Staples Lewis** (29 November 1898 tot 22 November 1963) was 'n Britse skrywer, Christen apologeet en leketeoloog. Hy het akademiese posisies beklee in Engelse letterkunde aan beide die Universiteit van Oxford (1925–1954) en die Universiteit van Cambridge (1954–1963). Hy is bes bekend vir sy fiksiewerke, veral die boeke *The Screwtape Letters*, *The Chronicles of Narnia*, en *The Space Trilogy*, en ook vir sy nie-fiksie Christelike apologetiek in *Mere Christianity*, *Miracles*, en *The Problem of Pain*.

Lewis het Christelik groot geword, maar het die geloof verlaat tydens adolosensie. Op die ouderdom van 32 jaar het Lewis weer teruggekeer na die Christelike geloof, grootliks te danke aan sy vriend J.R.R. Tolkien (outeur van *The Hobbit* en *The Lord of the Rings*).

Een van sy bekendste aanhalings is:

> Ek probeer hier verhoed dat iemand die waarlike dom ding sê wat mense dikwels oor Jesus sê: Ek is bereid om Jesus as 'n groot morele leraar te aanvaar, maar ek kan sy aanspraak dat Hy God is, nie aanvaar nie. Dis een ding wat ons nie moet sê nie. Iemand wat bloot 'n man was en die soort dinge sê wat Jesus gesê het, sou geen morele leermeester wees nie. Hy sou 'n waansinnige wees... of anders sou hy die Duiwel uit die Hel wees. Jy moet kies. Hierdie man was, en is, die Seun van God, of anders 'n malmens of iets ergers. Jy kan Hom as 'n dwaas opsluit, of op Hom spoeg en Hom as 'n duiwel doodmaak; of anders kan jy aan sy voete val en Hom Heer en God noem. Laat ons egter nie moet patroniserende onsin vorendag kom dat Hy 'n groot menslike leermeester was nie. Dít het Hy nie vir ons oop gelaat nie. Dit was nooit sy bedoeling nie.
> 
>

Bronne
------

* Anon. (4 Desember 2005). "If you didn't find Narnia in your own wardrobe ..." *The Guardian* (4–12). London. Geargiveer vanaf die oorspronklike op 6 Mei 2018. Besoek op 5 Mei 2018.
* Barker, Dan (1992). *Losing Faith in Faith: From Preacher to Atheist*. Madison: Freedom from Religion Foundation. ISBN 978-1-877733-07-9.
* Beversluis, John (1985), *C. S. Lewis and the Search for Rational Religion*. Grand Rapids: Eerdmans ISBN 0-8028-0046-7

Kyk ook
-------

* The official website of CS Lewis
* C.S. Lewis > Quotes
* Die Historiese Jesus (Uit The Screwtape Letters)*[dooie skakel]*
* Fern-seed and Elephants Geargiveer 27 Oktober 2017 op Wayback Machine

|  |  |
| --- | --- |
| Normdata Edit this at Wikidata | 
* BIBSYS: 90089794
* BNC: 000052426
* BNE: XX1100994
* BNF: cb11912889b (data)
* CANTIC: a10112777
* CiNii: DA00344393
* GND: 118640526
* IMDb: nm0507000
* ISNI: 0000 0001 2123 5691
* LCCN: n79003974
* LNB: 000015016
* MusicBrainz: fad434cc-5fae-411c-918e-096f1adfa37d
* NDL: 00447571
* NKC: jn19990005046
* NLA: 36121078
* NLG: 61385
* NLI: 000417106
* NLK: KAC199616517
* NLP: A11805432
* NSK: 000024703
* NTA: 068367295
* RERO: 02-A010108153
* The SBN id CFIV022462 is not valid.
* SELIBR: 206537
* SNAC: w6tn81c6
* SUDOC: 026988879
* Trove: 336605
* VIAF: 22144877
* WorldCat Identities: lccn-n79003974

 |
**Phillip Gaonwe Matante Internasionale Lughawe**, ook bekend as **Francistown Internasionale Lughawe**, bedien Francistown, Botswana. Die lughawe is aan die westelike rand van die stad geleë. Die lughawe is genoem na Philip Matante.

Fasiliteite
-----------

Die nuwe terminaalgebou is in 2011 geopen en die ou terminaal aan die oostelike punt van die lughawe is na die Botswana Weermag oorgeplaas. Daar is geen lugbrûe nie, dus moet passasiers vanaf die terminaal na aangewese parkeerareas op die teerblad voor die terminaal stap. ’n Nuwe beheertoring is langs die nuwe terminaal gebou.

Passasiers benut 'n aankoms- en vertreksaal. 'n Klein kleinhandelarea huisves motorhuurmaatskappye, 'n OTM en 'n poskantoor. 

Ander huurders sluit in Doeane en Aksyns, Immigrasie, Meteorologiese Dienskantoor, Air BP Fuels en Air Botswana-kantore.

Botswana Lugmagbasis
--------------------

Francistown is die tuiste van een van drie van Botswana se lugmagbasisse en die tuiste van die Z3 Transport-eskader en die Z12 Transport-eskader.

Die lugmagbasis is geleë in die ou terminaalgebou aan die oostekant van die lughawe met die groot staalloods.
**2001: A Space Odyssey** is 'n deurbraakrolprent in spesiale effekte wat in 1968 uitgereik is. Die regisseur, Stanley Kubrick, het optiese en meganiese effekte gebruik om sy buitenste ruimte-epos te skep en dit bly die teksboek van nie-digitale effekte. Blykbaar wou Kubrick die blouskermproses vermy en het hy die tegnieke van die stilrolprentera gebruik waar die rolprente teruggedraai is, geblok is, ensovoorts. In 'n sekere sin is die rolprent met die hand gemaak.

Die effekte aan die einde van die rolprent wat lyk asof dit digitaal is, is verkry deur gebruik te maak van 'n "slit-scan"-kamera wat 'n vertikale rol kunswerke - pop kuns, rekenaar- en bedradingsdiagramme en argitektoniese tekeninge - oor verskillende afstande (van vyf meter tot twee sentimeter) verfilm het. Nadat dit gefotografeer is, is dit teen hoë spoed geprojekteer om 'n duiselingeffek te skep. Hierdie spesiale effekte het 'n Oscar verdien.

|  |  |
| --- | --- |
| Normdata Edit this at Wikidata | 
* BIBSYS: 90967501
* BNE: XX4203006
* BNF: cb13494512g (data)
* CANTIC: a12092472
* GND: 4500782-2
* IMDb: tt0062622
* LCCN: n92048865
* SUDOC: 050345079
* VIAF: 209965907
* WorldCat Identities (via VIAF): 209965907

 |
**Eienskappe**| **Algemeen** |
| --- |
| Naam | Wolframkarbied |
| Struktuurformule vanStruktuurformule van  |  |
| Chemiese formule | WC |
| Molêre massa | 195,85 [g/mol] |
| CAS-nommer | 12070-12-1   |
| Voorkoms | grys metaalpoeier |
| **Fasegedrag**   |
| Fase | α (lae temperatuur)  |
| Selkonstantes | a=290,6 pm; c=283,7 pm   |
| Ruimtegroep | P6m2  |
| Nommer | 187   |
| Strukturbericht | Bₕ  |
| Fase | β (hoë temperatuur)  |
| Selkonstantes | a=426,6 pm   |
| Ruimtegroep | Fm3m  |
| Nommer | 225   |
| Strukturbericht | B1 |
| Smeltpunt | 2776 °C |
| Kookpunt | ~6000 °C |
| Digtheid | 15,63 [g/cm3] @ 18 °C |
| Oplosbaarheid | <0.1g/L in water |
| **Suur-basis eienskappe** |
| pKa |  |
| **Veiligheid** |
| Flitspunt | Onbrandbaar |
| Tensy anders vermeld is alle data vir standaardtemperatuur en -druk toestande. |
|   |  |

**Wolframkarbied** is 'n chemiese verbinding van wolfram en koolstof met 'n formule WC

Vervaardiging
-------------

Die wêreldproduksie word op 15 000 tot 20 000 ton/jaar geraam. 

Die materiaal kan uit die elemente vervaardig word:

{\displaystyle W+C\to WC}
Indien 'n mengsel van koolstof en wolframpoeier in 'n koolstofbuis of hoogfrekwente oond tot ~2800 °C verhit word, kan 'n stuk van die materiaal verkry word, maar daar word gewoonlik poeiers met 'n bepaalde korrelgrootte verkoop.

Strukture
---------

Die Bₕ-struktuur
WC het twee modifikasies. Die hoëtemperatuurvorm het die kubiese halietstruktuur (B1 in strukturbericht-klassifikasie). Altwee atome is deur ses ander atome omring in 'n oktaëdriese omgewing. Die laetemperatuurvorm het 'n heksagonale struktuur wat van die heksagonale digpakking afgelei kan word deur sy ...ABAB... lae afwisselend deur wolfram(A)- en koolstof(B)-lae te beset. Die omringing is trigonaal prismaties.  Dit is die argetipe van die strukturbericht se Bₕ-struktuur.

Eienskappe
----------

Wolframkarbied is onoplosbaar in water en verdunde sure, maar dit vorm oplosbare soute met HNO3 en HF

Die materiaal is uiters hard (9 -9,5 (Mohs), vergelykbaar met korund) en kan by baie hoë temperature gebruik word.
*Vir die TV-reeks, sien Boer soek ‘n vrou.*

***Vrou soek boer*** is ’n Afrikaanse rolprent wat op 7 Maart 2014 in Suid-Afrika vrygestel is. Die hoofrolle word deur Lika Berning, Bok van Blerk, en Nico Panagio vertolk. Die prent speel in Mpumalanga af en is ook in en om Wakkerstroom verfilm. Dit het ongeveer R5 400 000 gekos om te vervaardig.

Genre
-----

Die rolprent is ’n romantiese komedie. Die ouderdomsperk is OL (ouerleiding), T (taal). Die film se slagspreuk is: *Mens se baksels proe altyd beter as jy verlief is*.

Hoofrolspelers
--------------

* Lika Berning as Mareike
* Nico Panagio as Neil
* Bok van Blerk as Stander
* Nicole Bailey as ontvangsdame
* Martin Bester as Tim
* Gretha Brazelle as Ingrid
* Dylan Britz as Willem
* Charlene Brouwer as Susan
* Rowan Cloete as Gert
* Carel Du Plessis as Karel
* Morne du Toit as Schalk
* Anthony Fridjhon as Oom Fritz
* Anrich Herbst as Rudi
* Henk Hugo as Oom Japie
* Tiaan Kelderman as Ewald
* Gideon Le Roux as Robbie
* Andre Odendaal as Prokureur
* Almarida Reynecke as Marie
* Hennie Smit as Oom Flip
* Lindie Stander as Kobus
* Julie Strijdom as Tannie Olga
* Hugo Taljaard as Grys Man
* Marga van Rooy as Tannie Bettie

Storielyn
---------

Mareike is 'n stadsmeisie wat suksesvol is in haar veeleisende beroep. Haar liefdeslewe laat egter veel te wense oor. Ná 'n onderonsie met haar baas, verruil sy die stad vir die platteland om 'n bakkery oor te neem wat sy geërf het. Haar nuwe lewe hou meer in as wat sy kon indink. Buiten dat sy haar snyerspakkies vir ’n voorskoot moet verruil, begin die poppe dans wanneer sy tussen Meneer Aantreklik en Meneer Reg moet kies.

Die frustrasie oor haar onvermoë voor die bakoond in die bakkery word vererger wanneer sy gereeld in Neil, 'n boer van Wakkerstroom, bly vasloop. Ná ’n heel paar rampspoedige afsprake met mans in die omgewing ontmoet sy vir Stander wat glo Mareike is die vrou vir hom. Maar is Stander die man vir haar of gaan sy en Neil hulle aanvanklike irritasie met mekaar vir iets meer kan verruil?

Sien ook
--------

* Lys van Afrikaanse rolprente
Witsenberg is in Wes-KaapWitsenbergWitsenbergLigging van die Witsenberg in die Wes-Kaap.

Die **Witsenberg** (soms verkeerdelik Witzenberg) lê by Tulbagh in die Boland.

Ligging
-------

Hierdie bergreeks strek van die Groot-Winterhoekberge suidwaarts tot by Mostertshoek, Michellspas en die noordpunt van die Waaihoekberge. Dit vorm die skeiding tussen Het Land van Waveren en die Warm Bokkeveld.

Naam
----

Goew. Willem Adriaan van der Stel het in 1699 die berge vernoem na sy vriend Nicolaes Witsen (8 Mei 1641 - 10 Augustus 1717). Witsen was ‘n wêreldbekende persoon in Nederland se Goue Eeu, onder andere jare lank die burgemeester van Amsterdam, direkteur van die V.O.C. maritieme kenner en skrywer van die eerste Nederlandse skeepvaarthandleiding *Scheeps-Bouw en Bestier*. Sy handtekening staan onder baie briewe met instruksies gerig aan die goewerneur van die Kaapkolonie. Op die wyse het hy ‘n rol gespeel in die geskiedenis van die jong kolonie.

Reis
----

Op die landreis van 1803 deur goew. Jacob Abraham de Mist vergesel van o.a. sy dogter Augusta en dr. Hinrich Lichtenstein het die geselskap oor die Witsenberge in die Land van Waveren afgedaal.

Wyn
---

Witsenberg is ook die naam van ‘n bekende ligte tafelwyn gemaak van druiwe verbou op die voetheuwels.
**Vrouekeur** is 'n Afrikaanse tydskrif wat weekliks (50 keer per jaar) deur Caxton Magazines uitgegee word. Vrouekeur het in 1949 ontstaan en was destyds 'n maandblad in sakformaat wat onder die titel *Keur* gepubliseer is. In 1999 is dit na die Vrouekeur hernoem. Die tydskrif se sirkulasie in die eerste kwartaal van 2016 was 59 874, vergeleke met 65 168 'n jaar vantevore.

Geskiedenis
-----------

Keur is in 1949 deur Blaar Coetzee van Goeie Hoop Uitgewers begin. Coetzee was die eienaar-redakteur van die populistiese Fyn Goud-tydskrif, wat vroeër as 'n joernalis by *Die Suiderstem* gewerk het. Hy is later as 'n NP-minister en ambassadeur in Rome aangestel.

Vroeg in 1950 vra Blaar vir Hugh Winston ("Hint") Hyman of hy nie die tydskrif wil oorneem nie. Hy en sy vrou, Baby, het die aanbod aanvaar en die tydskrif, met 'n sirkulasie van 8 000 eksemplare, vir £700 gekoop. Hint was 'n ervare koerant- en tydskrifjoernalis en was vir lank die nuusredakteur van die destydse *Die Vaderland* en ook onderhoofredakteur van *Brandwag*.

Hint en Baby het Johannesburg verlaat om hulle op Onverwacht, Baby se erfplaas, in die distrik Luckhoff in die Vrystaat te vestig. Hulle drukkers was die *Diamond Fields Advertiser* in Kimberley, nagenoeg 160 km van Onverwacht af.

Die formaat van die tydskrif is vergroot en die sirkulasie het bly groei. In April 1952 het Hint sy broer, Boet en Sep Smidt, genader om met die tydskrif te help. Hulle begin fotoverhale publiseer en koop later *Fyn Goud* by Blaar Coetzee. Die gekombineerde tydskrif, *Keur en Fyn Goud*, het egter nie goed gevaar nie omdat dit te "gewaagd" vir sy destydse lesers was. Dit is selfs as "pornografies" beskryf.

Hulle vestig hulself in Bloemfontein en besluit om ’n landwye kompetisie te hou om na 'n nuwe naam vir die tydskrif te soek. *Ster* is so gebore. *Keur* was 'n tyd lank deel van *Ster*, maar het in 1967 weer 'n selfstandige titel geword.

Die driemanskap het 'n drukpers in Durban gekoop en die maatskappy Republikeinse Pers gestig. Die Republikeinse Pers is later aan Perskor verkoop, wat op sy beurt aan die Caxton-groep, die huidige eienaar, van die hand gesit is.
'n Batman-vroeteltol met 2 punte.
'n Tollende vroeteltol.
'n **Vroeteltol** (Engels: *fidget spinner*) is 'n speelding wat oorspronklik bedoel was vir kinders wat sukkel om stil te sit en te veel vroetel. Kinders wat met die tol speel sal dan nie op 'n stoel ry of herhaaldelik op 'n balpuntpen kliek nie. Party mense (soos onderwysers) glo egter dat die speelding eerder kinders se aandag aftrek. Vir die rede word dit in baie skole verbied.

'n Vroeteltol bestaan uit 'n draaiskyf met 'n laer (*bearings*) wat twee of meer punte (uitsteeksels) het. Die laer in die middel word tussen die duim en wysvinger vasgeknyp. Deur dit met 'n ander vinger te stoot, begin dit in die rondte tol. Daar is gewoonlik 'n gewiggie aan die punte, dikwels ook in die vorm van 'n laer. Hierdie gewiggies kan gewoonlik nie self draai nie, maar verseker dat die tol langer aanhou spin. Soos dit draai maak dit 'n zoem- of ratelende geluid. Hierdie tolle kom in verskeie vorme en groottes voor. Sommige het selfs liggies wat in die donker flikker.

Die vroeteltol is in 1993 deur die Amerikaner Catherine Hettinger bedink en het aanvanklik goed verkoop. Nadat die patent daarop verstryk het, het dit meer as 20 jaar later weer te voorskyn gekom. In 2017 het die gier soos 'n veldbrand onder skoolkinders van Amerika na Europa en die res van die wêreld versprei.

Die tolle kan help om spanning te verlig en is moontlik selfs voordelig vir kinders met outisme, angstigheid of aandaggebrek-hiperaktiwiteitsteuring. Jong kinders kan egter verstik as hulle die tol, onderdele daarvan, of brokstukke as dit breek, insluk.
| **Illiet** |
| --- |
|    |
| Formule | K−(Al,Mg)2.0(Al,Si)4O10)(OH)2  |
| Nickel-Strunz (10) | 9.EC.15    |
| Kleur | Gryswit tot silwerwit, groenerig grys  |
| Streep | wit  |
| Glans | wasagtig, vettig, dof   |
| Hardheid | 1-2 (Mohs)  |
| Digtheid | 2,79-2,80 g/cm3  |
| **Optiese eienskappe**  |
| Dubbelbreking | tweeassig (-)  |
| RI-waardes | n = 1.535 - 1.573; n = 1.555-1.600; n = 1.565-1.605;  |
| **Kristallografie**  |
| Kristalsisteem | monoklinies  |
| Ruimtegroep | B2/m  |
| Nommer | 12  |
| Eenheidsel | a = a = 5.19 Å, b = 8.95 Å, c = 9.95 Å
β = 94.87°  |
|  |
| \* Lys van minerale |

**Illiet** is 'n mineraal met 'n samestelling wat benader kan word met die formule K−(Al,Mg)2.0(Al,Si)4O10)(OH)2. Die samestelling kan nogtans taamlik wissel. Dit word some as 'n vorm van muskoviet beskou.

Die mineraal se naam verwys na een van sy tipelokasies: die staat Illinois in die VS. Illiet is 'n baie algemene mika- en kleimineraal wat is heelparty, veral mariene, sedimente aangetref word. Dit word soms beskou as 'n verweringsproduk van muskoviet en kan self verweer tot montmorilloniet. Dit kom soms afwisselend met lae montmorilloniet of beidelliet voor.
In die verweringsproses ontstaan 'n gebrek in muskoviet se die kaliumlae.
**Randall Charles Wicomb** (\* 30 Januarie 1949; † 27 Desember 2015) was 'n Afrikaanse sanger en driemalige wenner van die ATKV se Crescendo-sangkompetisie (1975, 1976 en 1977).

Lewensgeskiedenis
-----------------

Hy voltooi sy skoolloopbaan aan die Hoërskool Jan van Riebeeck in Kaapstad. Na skool doen hy militêre opleiding in die Valskermbataljon. Hy behaal die graad B.Sc Honneurs (Ekologie) aan die Universiteit van Stellenbosch, waarna hy kortstondig klasgee aan die Hoërskool Durbanville en Paul Roos Gimnasium op Stellenbosch.

Hierna bekwaam hy homself as kopersmid by Pieter van Dijk se ateljees in Kaapstad waarna hy volwaardige kopersmidwerk as kuns en opdragwerk beoefen. Hy was ook 'n ywerige antieke glasbottel-/artefakteversamelaar en het ook metaalverklikkeropsporing as stokperdjie beoefen.

Uit sy huwelik met Koba is drie kinders gebore en sy en die drie kinders Pierre-Henri, Saskia en Kobâ het as hele gesin gesamentlik of indiwidueel saam met hom opgetree.

Siekte en afsterwe
------------------

Hy is in 2013 met prostaatkanker gediagnoseer. Sy lewensverhaal, getiteld "Kleur – my lewe, my lied", is deur die bekende Pretoriase uroloog, dokter Amos van der Merwe, geskryf.

Op 27 Desember 2015, as gevolg van die kanker, sterf Randall Wicomb omstreeks 03:45 in sy huis te Stellenbosch.

Diskografie
-----------

* Kalaharikrismis
* Hie Langes My
* Oos Wes, Tuis Bes, 16 gedigte van ADAM SMALL met toonsettings deur Randall Wicomb
* Die Blink Vosperd
* Griekwa Psalms
* Hie Neffens My
* Uiteindelik
* Die Rooi Rok
* Hiep-Hiep-Hoera!
* Hartland
* Die boerklong se baadtjie staan punt in die wind
* Sê Dit
* Die boerklong se baadjie staan punt in die wind, kasset
* Kleur

Sien ook
--------

* Lys van Suid-Afrikaanse musikante
Die Bloubosspruit in die reservaat
**Klipriviersberg-natuurreservaat** is 'n natuurreservaat van 640 ha bestaande uit veld en koppies wat deur die Johannesburg Stad se Parke-afdeling bestuur word. Dit is 11 km suid van Johannesburg geleë. Dit is die tuiste van baie spesies van flora en voëllewe, asook van groot en klein soogdiere soos blesbokke, sebra's, wildebeeste en duikers. Die reservaat beskik oor 'n aantal staproetes en paaie, argeologiese terreine met die *Bloubosspruit* wat deur die gebied vloei. Die reservaat se naam is afgelei van die plaas Klipriviersberg, hoewel dit uit dele van die plase Rietvlei, Olifantsvlei en moontlik Eikenhof bestaan, wessuidwes van Klipriviersberg en suid van die plaas Turffontein.

Fauna en flora
--------------

Groot soogdiere soos die swartwildebees, blesbok, springbok, rooihartbees en sebras word in die reservaat aangetref, met ongeveer 240 soorte van hierdie groot diere. Talle klein soogdiere word ook hier gevind. 215 Voëlspesies is aangeteken in die reservaat, sowel as slange, geitjies, akkedisse, skinks en skilpaaie. Dit is ook 'n toevlugsoord vir inseklewe soos skoenlappers, wurms en spinnekoppe. Daar is ongeveer 650-700 plantspesies in die reservaat, 340 wilde blomme, 67 bome en struike sowel as 70 grasspesies is gekatalogiseer.

Ontspanning
-----------

Die omheinde reservaat is die hele jaar oop van sonop tot sononder. Die ruïnes van Marais se plaashuis, waenskuiling en familiebegraafplaas is vandag nog te sien. Daar is ook nege staproetes van 20 km in totaal. In die noorde van die reservaat is die Stilpoel, die resultaat van 'n gat wat gegrawe is tydens die bou van die voorgestelde dam.
'n Herboude ringmuur in die skadu van 'n kremetart
**Thulamela** is die mees indrukwekkende van sowat 300 argeologiese terreine wat in die onlangse geskiedenis in die Nasionale Krugerwildtuin geïdentifiseer is. Dit is op 'n landhoogte suid van die Luvuvhurivier geleë, en bied uitsigte in alle rigtings. Tussen Desember 1993 en Julie 1995 is daar opgrawings onder leiding van Sidney Miller gedoen, en die terrein is ook deels herbou. 

Die opening van die herboude Thulamela is deur honderde gaste bygewoon, insluitend die destydse Minister van Omgewingsake, Pallo Jordan, en die voorsitter van SANParke, wyle Dr Enos Mabuza. Die naam Thulamela is afgelei van *thulwi*, 'n hoop grond, en *mela*, groei, wat sou verwys na die talle miershope in die omgewing.

Die Thulamela-klipvesting is vanaf 1250 n.C. tot 1700 n.C. deur die Makahane- (of Makhahani)-faksie van die Vhalembethu bewoon. Die teenwoordigheid van glaskrale, Chinese porselein, ingevoerde tekstiel, ivoorarmbande, goud, brons en ander juweliersware getuig van lewendige handel met verafgeleë streke. Die inwoners was vaardige goudsmede, en goud was hul handelsvaluta. Hulle het ook vir ystererts gemyn, wat in yster omskep is vir handel. Hierdie metale het hulle in staat gestel om ivoor, glaskrale en graan te bekom van handelaars nader aan die ooskus. Waarskynlik was daar ook handelskontak met Wes-Afrika.

Die grafte van die koning en koningin wat in die 16de eeu hier geheers het is in die 1990s opgegrawe. Argeoloë het die koningin Losha genoem, en die koning Ingwe. Die koningsvesting by Thulamela het na raming 1000 mense gehuisves. Buite die vesting is die hellings oortrek met die vervalle mure van tuistes wat aandui dat tot 2000 mense moontlik hier gewoon het. 

Bouvalle van verwante nedersettings is in die Matekeheuwels oorkant die Limpoporivier in Zimbabwe te vinde. In dieselfde gebied van die Krugerwildtuin word ook die Makahane-klipmure aangetref. Laasgenoemde terrein is noordoos van Punda Maria naby die Levuvhurivier geleë, en was ook 'n woonplek van die Vhalembethu. 

Besoekers aan die wildtuin kan erfenistoere vanaf Punda Maria-kamp bespreek om Thulamela te besigtig.

Bron
----

* Miller, Sidney Mears: *Thulamela: The Lost Gold of the Vha Venda*.

Koördinate: 22°26′00″S 31°11′51″O﻿ / ﻿22.43333°S 31.19750°O﻿ / -22.43333; 31.19750
Die kenteken van die Republikein.
***Republikein*** is ‘n Afrikaanse koerant wat in die Namibiese hoofstad, Windhoek, uitgegee word en die enigste Afrikaanse dagblad buite Suid-Afrika.

Dirk Mudge het die dagblad in Desember 1977 as mondstuk van die Republikeinse Party (RP) opgerig in ‘n tyd toe die bestaande Afrikaanse dagblad in Suidwes-Afrika, *Die Suidwester*, ‘n mondstuk van die Nasionale Party se Suidwes-Afrikaanse eweknie was. Dié koerant het later as weekblad verskyn, maar is in 1990 gestaak. Die eerste redakteur was die skrywer en geselsprogramaanbieder Jan Spies. Nadat die RP en nog 10 rasgebaseerde politieke partye by die Demokratiese Turnhalle Alliansie (DTA) aangesluit het, het *Republikein* die nie-amptelike mondstuk van die DTA geword. In 1991 het Republikein deel geword van Democratic Media Holdings, wat ook die *Allgemeine Zeitung*, Afrika se enigste Duitse dagblad, en die *Windhoek Advertiser* besit het.

Ná talle geskille het die mediamaatskappy sy bande met die DTA in 1997 verbreek en strewe hy sedertdien na groter redaksionele onafhanklikheid. Die maatskappy se naam is intussen verander na Namibia Media Holdings, waarin Naspers van Suid-Afrika ‘n 50%-aandeel het. *Republikein* se hoofredakteur is Henriette Lamprecht. Die jongste betroubare sirkulasiesyfer was 18 000 in 2007.

*Republikein* bied ook ‘n aanlyn uitgawe van die koerant, wat meestal ‘n weerspieëling is van die inhoud van die gedrukte weergawe, maar wat aangevul word met bykomende inhoud soos video’s. Die koerant gee ook etlike streekskoerante uit.
Voorbeeld van snylyne
In meetkunde is ’n snylyn van ’n kurwe ’n lyn wat (plaaslik) sny die twee punte op die kurwe. ’n Koord is die interval wat lê tussen die punte waar dit die kurwe sny. Die woord *snylyn* kom van die Latynse woord *secare* af wat *sny* beteken.

Gebruik van 'n snylyn
---------------------

’n Snylyn kan ook gebruik word om ongeveer die raaklyn van ’n kurwe te kry en op ’n sekere punt *P* ook. Die snylyn word gedefinieer deur twee krom punte, genaamd *P* en *Q*, waar *P* ’n vaste lyn is en *Q* ’n veranderlik is, as *Q*, *P* benader in die kurwe, word die rigting van die snylyn benader by *P* (Veronderstel dat die eerste afgeleide van die kurwe kontinu is in die punt *P* sodat daar slegs een raaklyn is). As gevolg daarvan kan ’n mens die limiet, as *Q* benader word van die snylyn se gradiënt of rigting is dit die raaklyn. In Kalkulus is die idée van die basis van die geometriese definisie die van ’n afgeleide een.

Sien ook
--------

* Elliptiese kurwe, ’n kurwe waarvoor elke snylyn ’n derde snypunt het, waaruit ’n wet groep gedefinieer kan word.
* Quadrisnylyn, ’n lyn wat vier punte van ’n kurwe sny.
* Snylyn plein, die drie-dimensionele ekwivalent van ’n snylyn.
Die **eland** (*Taurotragus oryx*), is 'n wildsbok wat op grasvlaktes in Oos- en Suider-Afrika aangetref word. Die suidelike subspesie staan ook as die **Kaapse eland** bekend.

Eland in die Nasionale Etoshawildtuin, Namibië
Elande wei in die De Hoop-natuurreservaat, Suid-Afrika.
Die eland se skouerhoogte is ongeveer 2 m en hulle weeg van 300 tot 1 000 kg. Elandbulle is gewoonlik donkerbruin of grys, terwyl elandkoeie bruin of ligbruin is. Elande het dikwels ook 'n wit streep vertikaal oor die lyf aan albei kante. Beide die bul en koei het reguit horings wat ongeveer 65 cm lank kan wees. Die koei se horings is gewoonlik langer, maar dunner. 'n Enkele kalf word ná 'n draagtyd van nege maande gebore.

Elande vreet gras, takkies en blare. Hulle leef gewoonlik in troppe van 30 tot 80, maar groter troppe van by die 400 is al aangetref. Ten spyte van hul grootte, kan 'n eland maklik oor 'n heining van 1,5 m spring sonder 'n aanloop.

Elande kan hulself goed verdedig teen roofdiere en is selfs in staat om 'n leeu dood te maak. Dit is waarskynlik die rede waarom hulle deur die geskiedenis 'n mistieke of spirituele eienskap verkry het. Hulle is algemeen in rotskuns uitgebeeld, wat aandui dat hulle beskou is as diere met 'n sterk verbintenis tot 'n ander wêreld. Elandvet is vir die teken van rotskuns gebruik en ook om medisyne mee te maak.

Die vroeëre reisigers na die Kaap het geglo die eland en die eenhoring is verwant, waarskynlik omdat sommige reisigers aangeteken het dat eenhoring-elande in die Kaap voorkom. Daar is ook die geval van 'n horing in die McLeod-kasteel in Skotland wat as die horing van 'n eenhoring bewaar is, maar later geïdentifiseer is as die horing van 'n eland.

Sien ook
--------

* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes
**Snoeker** word op 'n biljarttafel met vangsakkies langs die kante en 22 gekleurde balle gespeel. Punte word behaal deurdat die balle met ŉ lang houtstok en die wit bat in die sakkies geskiet word. Gewoonlik word dit net deur 2 spelers gespeel, maar pare en spanne kan ook saam deelneem. Snoeker word op 'n biljarttafel gespeel wat van 6 vangsakkies (3 weerskante van die tafel) voorsien is. 

Daar is 22 balle, naamlik 15 rooies, 'n gele, 'n groene, 'n bruine, 'n bloue, 'n pienke, 'n swarte en ŉ witte. Elke speler het 'n lang houtstok met 'n viltpunt waarmee hy die wit bal in die rigting van 'n rooie stool met die doel om laasgenoemde in 'n sakkie te laat beland. Indien die hou geslaag het, moet hy 'n bal van 'n ander kleur (ŉ sogenaamde kleurbal) kies en die bal op dieselfde wyse na 'n sakkie skiet. Daarna moet 'n rooi bal weer gespeel word. 

Sodra 'n skoot misluk, kry die volgende speler ŉ beurt. Elke bal het 'n puntwaarde wat aan die speler toegeken word sodra die bal in die sakkie beland het. Rooi tel 1 punt, geel 2, groen 3, bruin 4, blou 5, pienk 6 en swart 7. Wanneer die wit bal ook in die sakkie beland, word 4 punte van die speler se puntetotaal afgetrek. Wanneer na 'n rooi bal gespeel word maar 'n kleurbal word raak geskiet, word die bal se puntwaarde van die speler se totaal afgetrek. 

Totdat al die rooi balle in die sakkies is, word die kleurballe telkens weer op bepaalde posisies op die tafel geplaas nadat hulle in 'n sakkie beland het. As daar geen rooi balle meer oor is nie, word die ander balle in die volgorde van hul puntewaarde gespeel. Die speler met die meeste punte wen.

Bronnelys
---------

* Wêreldspektrum, 1982, ISBN 0908409672, volume

|  |  |
| --- | --- |
| Normdata Edit this at Wikidata | 
* BNF: cb12011859r (data)
* GND: 4279369-5
* LCCN: sh85123764
* NKC: ph448240

 |
Die oorspronklike "Compact" met 'n ronde koepel

Nuwer "Super Rapid" variant met 'n diagonale, skuilkoepel

Die **OTO Melara 76 mm-kanon** is 'n vlootoutokanon wat deur die Italiaanse verdedigingsmaatskappy OTO Melara ontwerp en gebou is. Dit is gebaseer op die OTO Melara 76/62C en het ontwikkel na 76/62 SR en 76/62 Strales.

Die stelsel is kompak genoeg om op relatief klein oorlogskepe geïnstalleer te word. Die hoë vuurtempo en die beskikbaarheid van verskeie soorte ammunisie maak dit in staat om kortafstand -teenmissielpuntverdediging, lugafweer-, teenoppervlak- en grondondersteuning te bied. Ammunisie sluit pantserdeurboor, brandende, gerigte fragmentasie-effekte in, en 'n geleide rondte wat bemark word as in staat om maneuvreerende teen-skeepsmissiele te vernietig. Dit kan in 'n verskuilende koepel geïnstalleer word.

Die OTO Melara 76 mm is wyd uitgevoer en word deur sestig vlote gebruik. Dit is verkies bo die Franse 100 mm-vlootgeweer vir die gesamentlike Franse/Italiaanse Horizon-klas en FREMM fregat.

Ander gebruike
--------------

Die meeste van die basiese ammunisietipes wat vir die OTO Melara 76mm aangebied word, kan ook vanaf die Suid-Afrikaanse Nasionale Weermag se Rooikat-pantservoertuig gevuur word, met effense modifikasie om van elektriese na perkussie-ontstekers te verander. Dit is die enigste landgebaseerde voertuigstelsel wat in staat is om dieselfde ammunisie as sy vloot-eweknie te ontplooi.
The **Avengers** is 'n span superhelde wat in Amerikaanse strokiesverhale van Marvel Comics verskyn. Hulle is deur die skrywer-redakteur Stan Lee en kunstenaar Jack Kirby geskep. Die span het die eerste keer verskyn in *The Avengers* #1 (September 1963). Die oorspronklike Avengers is "Earth's Mightiest Heroes" genoem en het bestaan uit Iron Man, Ant-Man, Hulk, Thor en die Wasp. Captain America is in #4 ontdek waar hy in ys vasgevang was en het by die span aangesluit nadat hulle sy lewe gered het.

The Avengers is 'n versameling gevestigde helde van Marvel wat gewoonlik alleen werk, maar soms as 'n span byeenkom om teen buitengewoon gedugte skurke te veg. Dit is in teenstelling met ander superheldspanne soos die X-Men, wie se karakters spesifiek geskep is om as 'n span saam te werk; die span is dan die sentrale deel van hulle identiteit. 

The Avengers is geskep om nuwe boeke te verkoop danksy reklame vir karakters oor en weer. 'n Aanhanger van Iron Man sou byvoorbeeld 'n Avengers-boek koop omdat sy held daarin verskyn, maar dan dié se vriend en kameraad Thor sien en van hom begin hou. Die helde in sulke boeke is gewoonlik die bekendstes, wat hulle eie reekse het, soos Iron Man, maar ook minder bekende karakters wat so blootstelling kry, soos Quicksilver.

The Avengers het al in 'n groot verskeidenheid media benewens strokiesboeke verskyn, soos rolprente en televisieprogramme. Van 2008 af is hulle in 'n rolprentreeks van Marvel Studios bekend as die Marvel Cinematic Universe wat eindelik gelei het tot die sesde prent in die reeks, *The Avengers* van 2012, met nog verskynings van die span in flieks daarna.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* LCCN: sh2002011246

 |
**Nice Côte d'Azur-lughawe** (Frans: *Aéroport Nice Côte d'Azur*) (IATA: **NCE**, ICAO: **LFMN**) is 'n internasionale lughawe geleë 5,9 km (3,7 myl) suidwes van Nice, in die Alpes-Maritimes-département van Frankryk. Dit is die derde besigste lughawe in Frankryk en dien as 'n fokusstad vir Air France en 'n bedryfsbasis vir easyJet. In 2019 het dit 14 485 423 passasiers hanteer. Die lughawe is 7 kilometer wes van die middestad geplaas, en is die hoofhawe van aankoms vir passasiers na die Côte d'Azur (Franse Riviera).

Weens sy nabyheid aan die Prinsdom Monaco, dien dit ook as die stadstaat se lughawe, met 'n helikopterdiens wat die Prinsdom en lughawe verbind. Sommige lugrederye bemark Monaco as 'n bestemming via Nice-lughawe. 

Die reuse beheertoring

Fasiliteite
-----------

Die lughawe beslaan 'n oppervlakte van meer as 3,7 km² gedeeltelik uit die see herwin, met 2,7 km² wat deur sy twee parallelle aanloopbane en die drie passasiersterminale en vragterminaal gebruik word. Die lughawe se teoretiese kapasiteit is 13 miljoen jaarlikse passasiers en 52 bewegings (26 landings) per uur. Terminale 1 en 2 word met 'n tremdiens verbind. Die lughawe word met die middestad verbind via die Jean Médecin-stasie, en met die hawe via die Port Lympia-stasie. 'n Busdiens verbind ook die parkeerterrein met die terminale.

### Terminaal 1

Terminaal 1 beskik oor 25 hekke op 'n ruimte van 52 000 m². Dit beskik oor vlugte na binnelandse, Schengen- en nie-Schengen-bestemmings en het 'n kapasiteit van 4,5 miljoen passasiers per jaar. 'n Sakesentrum is in Terminaal 1 geleë met agt vertrekke en 'n konferensiekamer met 'n kapasiteit van 250 mense.

### Terminaal 2

Terminaal 2 is die nuwer en groter fasiliteit en is toegerus om vlugte na alle bestemmings te hanteer. Daar is 29 hekke op 'n ruimte van 57 800 m2. Die terminaal het 'n kapasiteit van 8,5 miljoen passasiers per jaar.

### Besigheidsterminaal

Die Business Aviation Terminal, geleë langs Terminaal 2, beslaan 'n oppervlakte van 1 500 m². Hierdie terminale, wat in 2010 geopen is, bevat die operasiekamers, BBP-sitkamers, bemanningsitkamers en kantore van verskeie sakelugvaartmaatskappye.

Landvervoer
-----------

Die lughawe is aan die westelike punt van die Promenade des Anglais geleë. Busse loop tussen die lughawe en die Gare de Nice-Ville-treinstasie en Nice-Riquier-treinstasie. Die treinstasie Nice-Saint-Augustin is naby die lughawe. Sedert Desember 2018 verbind Nice-tremlyn 2 die lughawe met die Magnan-wisselaar wes van die middestad. Die roete is in 2019–2020 na die Nice-hawe (Lympia-hawe) verleng. Die trem ry ongeveer elke 8 minute vir 'n tarief van € 1,50.

* Terminaal 1Terminaal 1
* Terminaal 2Terminaal 2
* Die lughawe met Nice in die agtergrond te sienDie lughawe met Nice in die agtergrond te sien
Die **Haselaar** (*Corylus avellana*) is 'n genaturaliseerde struik in wes-Europa.

Algemene kenmerke
-----------------

Die haselaar is soos die *Forsythia* 'n "naakbloeier"; bloeisels verskyn voor blare en is afhanklik van windbestuiwing. Manlike en vroulike bloeiwyses sit apart. Manlike blommetjies is reeds in die somer aanwesig in die blaaroksels. Hulle begin net na midsomer oopgaan. Vroulike blommetjies sit drie tot vier in 'n klein knoppie bymekaar. Wanneer hule oopgaan is slegs die rooi style met stampers te sien. Die haselaar word tot 6 m hoog en kan tien jaar neem om vrugte te dra. Geënte struike word egter beskikbaar gestel wat reeds na drie jaar vrugte dra.

Ekonomiese aanwending
---------------------

Daar is verskeie haselneutkultivars vir produksie van groot neute gekweek. Hierdie kultivars is geoptimaliseer vir neutproduksie en vir neute met min vliesbedekking en is voortgebring uit kruisteling van diverse Corylus-soorte. Die klein neutjies van die haselaar smaak egter beter.

Ekologiese belang
-----------------

Haselneute word deur voëls versprei. Die sade ontkiem en kom op aan bosrande. Verder versprei die haselaar homself deur worteluitlopers. 'n Ondersoek deur Frans Vera het aangetoon dat die haselaar se verspreiding ooreenkom met 'n omgewing van groot weidiere se mis. Die haselaar gedy ook op 'n minder vrugbare bodem.

Etimologiese betekenis
----------------------

*Hasel* kom van die Angelsakserse *haes*. Dit beteken 'beveel' aangesien die haselaarsstaf vroeër 'n teken van gesag was. *Corylus* is afgelei van die Griekse *korys* wat helm beteken, 'n beskrywing van die vrughuls.

Kultivars
---------

* Corylus avellana - Haselaar
	+ *Corylus avellana 'Contorta'* (Kronkelhaselaar, Krulhaselaar)
	+ *Corylus avellana 'Pendula'* (Treurhaselaar)

### Gewilde kultivars

Die volgende kultivars word as 'n reël in wes-Europa aangeplant:

* Camponica
* Gunslebert
* Gustav's Zeller
* Lang Tidlig Zeller
* Morell
* Negret
* Pauetet
* Tonda di Giffoni

Siektes
-------

Die haselneutknopmyt veroorsaak dat die knoppe baie dik opswel en afsterf. Die boom word ook beskadig deur die haselneutboorder. Hierdie kewer lê eiertjies in die jong haselneute waar die larwes die vrugvlees opvreet. Die blaarsnuitkewer vreet die blaar en rol dit op.

Galery
------

|  |  |
| --- | --- |
|  | Wikimedia Commons bevat media in verband met ***Corylus avellana***. |

* 'n Variëteit Corylus avellana 'Contorta''n Variëteit *Corylus avellana 'Contorta'*
* HaselneuteHaselneute
* 

|  |  |
| --- | --- |
| Normdata Edit this at Wikidata | 
* BNF: cb122448730 (data)
* GND: 4159196-3
* LCCN: sh96002271
* NKC: ph281332

 |

|  |  |
| --- | --- |
| Taksondatabasisse | 
* Wd: Q124969
* BioLib: 3426
* EoL: 1147599
* EPPO: CYLAV
* FNA: 233500449
* GBIF: 2875979
* GRIN: 11643
* iNaturalist: 54491
* IPNI: 295446-1
* ITIS: 501642
* IUCN: 63521
* NCBI: 13451
* PalDat: Corylus\_avellana
* Plantarium: 11385
* Plant List: kew-47841
* PLANTS: COAV80
* Tropicos: 3600036
* VASCAN: 3722
* WCSP: 47841

 |
Cosplayers by Yukicon 2014, 'n konvensie vir aanhangers in Finland.
Drie cosplayers in 2014 by die Comic Con in Long Beach. Hulle stel 'n *Star Trek*-karakter, die superheldin Wonder Woman (DC Comics) en superskurk Loki (Marvel Comics) voor.
**Cosplay**, 'n kombinasiewoord van die Engelse "costume play", is 'n aktiwiteit en kunsvorm waarin deelnemers, bekend as **cosplayers**, die kostuum en bykomstighede van hulle gunstelingkarakter dra. Cosplayers vorm dikwels 'n subkultuur. 'n Breër gebruik van die term "cosplay" word toegepas op enige kostuumrolspel in venues benewens die verhoog. Gewilde bronne vir cosplay sluit in anime, strokiesverhale, manga, televisiereekse, rock en videospeletjies.

Cosplay het ontwikkel uit die praktyk van aanhangers om helde en skurke se kostuums aan te trek by wetenskapsfiksiekonvensies. Dit het in 1939 begin met die cosplayer Morojo se *futuristicostumes* wat vir die 1ste Konvensie vir Wêreldwetenskapsfiksie in New York geskep is. Die Japannese term コスプレ (*kosupure*, "cosplay") is in 1984 gevestig. Die belangstelling van aanhangers om cosplay te doen het veral van die 1990's af toegeneem en was veral gewild in Japan, ander dele van Oos-Asië en daarna die Weste. Cosplay is gewild op konvensies vir aanhangers en daar is vandag baie konvensies, wedstryde, sosiale netwerke, webtuistes en ander mediavorme wat op cosplay konsentreer.

Skakels
-------

* Wikimedia Commons logo Wikimedia Commons het meer media in die kategorie Cosplay.
* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* GND: 7850664-5
* LCCN: sh2015001998
* LNB: 000329177
* NKC: ph1150278

 |
Karen Muir
**Karen Muir** (16 September 1952, Kimberley - 2 April 2013, Mosselbaai) was 'n Suid-Afrikaanse swemmer. In 1965 word sy die jongste persoon ooit om 'n wêreldrekord in 'n sportitem op te stel.

Swemloopbaan
------------

Op 10 Augustus 1965 was sy 12 jaar, 10 maande en 25 dae oud toe sy die 110 treë-rugslag (tans 100 m) in 1:08.7 afgelê het in 'n nuwe wêreldrekord tydens die nasionale juniorbyeenkoms in Blackpool, Engeland. Gedurende die volgende vyf jaar stel sy 15 nuwe wêreldrekords op in die 110- en 220 treë-rugslag. Sy het titels gewen by 22 Suid-Afrikaanse byeenkomste en het ook drie Amerikaanse titels ingeoes. Sy is in 1980 opgeneem in die Internasionale Heldesaal vir Swemmers.

Weens Suid-Afrika se apartheidsbeleid kon sy nie aan enige Olimpiese Speles deelneem nie.

Professionele loopbaan
----------------------

Na skool het sy haar as 'n dokter bekwaam en het lank in Ladysmith, KwaZulu-Natal gepraktiseer. Gedurende 2000 het sy na Kanada verhuis.

Privaatlewe
-----------

Sy het vier kinders en een kleindogter. Gedurende 2009 is sy met borskanker gediagnoseer wat gedurende 2012 verder versprei het. Sy is op 1 April 2013 weens die borskanker dood.

Bron
----

* Muir sê sy wil nie nou al sterf Geargiveer 16 Augustus 2012 op Wayback Machine, Beeld, 15 Augustus 2012.
**Gwendolyne Maxine** "**Gwen**" **Stacy** is 'n karakter in Amerikaanse strokiesverhale van Marvel Comics en word verbind met die superheld Spider-Man. Die karakter is deur die skrywer Stan Lee en kunstenaar Steve Ditko geskep en verskyn die eerste keer in *The Amazing Spider-Man* #31 (Desember 1965).

Geskiedenis
-----------

Gwen is 'n student en die dogter van George en Helen Stacy. Sy was dus Peter Parker (Spider-Man) se eerste liefde van universiteitsdae af voordat sy deur die Green Goblin (Norman Osborn) vermoor is. Haar dood spook sedertdien by Peter en stories lank daarna dui aan sy beklee nog 'n spesiale plekkie in sy hart.

Gwen word ná haar dood onderwerp aan verskeie kloningseksperimente deur haar voormalige professor Miles Warren, Peter se kloon Ben Reilly en 'n KI van Harry Osborn. Laasgnoemde lei tot die skepping van die Kindreds, en Gwen word vir 'n kort ruk opgewek in *Dead No More: The Clone Conspiracy* (2016-2017).

Die rol van die karakter is in rolprente al vertolk deur Bryce Dallas Howard en Emma Stone.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.
**Anheuser-Busch InBev SA/NV** (AB InBev), 'n multinasionale maatskappy, is die wêreld se grootste bierprodusent.

Kantoor van Anheuser-Busch InBev in Arkansas, Verenigde State
Dit vervaardig meer as 200 biermerke waaronder die wêreld se bekendste biere, naamlik Budweiser, Stella Artois en Corona. Ander bekende biere wat deur die firma gebrou word is Aguila, Beck’s, Bogota, Contender, Brahma, Castle, Hoegaarden, Jupiler, Leffe, Hertog Jan, Oranjeboom, Dommelsch, Bud Light, Harbin en Hasseröder.

AB InBev is in 1977 gestig met sy hoofkantoor in Leuven, België. Die firma is gevorm deur die samesmelting van Interbrew van België, AmBev van Brasilië en Anheuser-Busch van die Verenigde State. In Oktober 2016 het die Suid-Afrikaanse maatskappy SAB Miller (Suid-Afrikaanse Brouerye/SABMiller) daarby aangesluit. Wêreldwyd het die groot onderneming 182 915 werknemers in 25 lande in diens.

Die aandele in AB InBev word op die beurse van België, Meksiko, Suid-Afrika en New York verhandel. Dit is die grootste firma wat sy aandele op die Johannesburgse aandelebeurs noteer.